CELEX: 32016D0158
Language: lt
Date: 1454544000000
Title: 2016 m. vasario 4 d. Komisijos įgyvendinimo sprendimas (ES) 2016/158, kuriuo nustatomos pereinamojo laikotarpio priemonės, taikomos tam tikroms Kroatijos mėsos ir pieno sektorių įmonėms (pranešta dokumentu Nr. C(2016) 501) (Tekstas svarbus EEE)

6.2.2016   
            
            
               LT
            
            
               Europos Sąjungos oficialusis leidinys
            
            
               L 31/47
            
         KOMISIJOS ĮGYVENDINIMO SPRENDIMAS (ES) 2016/158
   2016 m. vasario 4 d.
   kuriuo nustatomos pereinamojo laikotarpio priemonės, taikomos tam tikroms Kroatijos mėsos ir pieno sektorių įmonėms
   
      
         (pranešta dokumentu Nr. C(2016) 501)
      
   
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į Kroatijos stojimo aktą,
   atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 852/2004 dėl maisto produktų higienos (1), ypač į jo 12 straipsnio 2 dalį,
   atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 853/2004, nustatantį konkrečius gyvūninės kilmės maisto produktų higienos reikalavimus (2), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 852/2004 maisto tvarkymo subjektams nustatytos bendrosios maisto produktų higienos taisyklės, grindžiamos rizikos veiksnių analizės ir svarbiųjų valdymo taškų principais. Jame nustatyta, kad maisto tvarkymo subjektai privalo laikytis šiais principais grindžiamų struktūrinių reikalavimų;
            
         
               (2)
            
            
               Reglamentas (EB) Nr. 853/2004 papildo Reglamente (EB) Nr. 852/2004 nustatytas taisykles. Reglamente (EB) Nr. 853/2004 išdėstytose taisyklėse nustatyti konkretūs reikalavimai, keliami mėsos ir pieno perdirbimo įmonėms;
            
         
               (3)
            
            
               pagal Kroatijos stojimo akto V priedą tam tikri struktūriniai reikalavimai, nustatyti Reglamento (EB) Nr. 852/2004 II priede ir Reglamento (EB) Nr. 853/2004 III priede, tam tikroms Kroatijos įmonėms netaikomi iki 2015 m. gruodžio 31 d.; šios įmonės išvardytos Sveikatos ir maisto saugos generalinio direktorato interneto svetainėje (3). Kroatija paprašė, kad nedideliam skaičiui mėsos ir pieno sektorių įmonių šis terminas būtų pratęstas iki 2016 m. birželio 30 d.;
            
         
               (4)
            
            
               siekiant suteikti tam tikroms mėsos ir pieno sektorių įmonėms daugiau laiko prisitaikyti prie Sąjungos maisto saugos standartų, tikslinga pratęsti joms taikomas esamas pereinamojo laikotarpio priemones;
            
         
               (5)
            
            
               esamos pereinamojo laikotarpio priemonės, nustatytos Kroatijos stojimo akto V priedo 5 punkto II dalyje, taikomos iki 2015 m. gruodžio 31 d. Siekiant išvengti teisinės spragos, šiame sprendime nustatytos pereinamojo laikotarpio priemonės turėtų būti taikomos nuo 2016 m. sausio 1 d. Jos turėtų galioti šešis mėnesius, nes Kroatijos stojimo akto 42 straipsnyje nustatyta, kad pereinamojo laikotarpio priemonės gali būti taikomos ne ilgiau kaip trejus metus nuo įstojimo dienos;
            
         
               (6)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Nukrypstant nuo konkrečių reikalavimų, nustatytų Reglamento (EB) Nr. 852/2004 II priedo II skyriuje ir Reglamento (EB) Nr. 853/2004 III priedo I skirsnio II ir III skyriuose, II skirsnio II ir III skyriuose, V skirsnio I skyriuje ir IX skirsnio I skyriaus II.A dalyje, šio sprendimo priede išvardytos mėsos ir pieno sektorių įmonės (toliau – išvardytosios įmonės) gali toliau gaminti ir perdirbti mėsą ir pieną (toliau – produktai), laikydamosi šio sprendimo 2 straipsnyje numatytų sąlygų.
   2 straipsnis
   1.   Išvardytųjų įmonių pagaminti produktai:
   
               a)
            
            
               tiekiami tik nacionalinei Kroatijos rinkai arba trečiųjų šalių rinkoms pagal atitinkamus Sąjungos teisės aktus arba
            
         
               b)
            
            
               toliau perdirbami išvardytosiose įmonėse, neatsižvelgiant į pardavimo dieną.
            
         2.   Produktai žymimi sveikumo ar identifikavimo ženklu, kuris skiriasi nuo nustatytojo Reglamento (EB) Nr. 853/2004 5 straipsnyje.
   3.   Kroatija naudoja sveikumo ar identifikavimo ženklą, kurį ji raštu pateikė Komisijai 2012 m. birželio 29 d. pagal Kroatijos stojimo akto V priedo 5 punkto II dalies 3 punktą.
   4.   1 ir 2 dalys taikomos visiems produktams, pagamintiems integruotose šviežios mėsos, maltos mėsos, mėsos pusgaminių, mechaniškai atskirtos mėsos ir pieno perdirbimo įmonėse, jeigu dalis įmonės priklauso išvardytajai įmonei.
   3 straipsnis
   Kroatija užtikrina, kad išvardytosios įmonės, kurios neatitinka konkrečių reikalavimų, nustatytų Reglamento (EB) Nr. 852/2004 II priedo II skyriuje ir Reglamento (EB) Nr. 853/2004 III priedo I skirsnio II ir III skyriuose, II skirsnio II ir III skyriuose, V skirsnio I skyriuje ir IX skirsnio I skyriaus II.A dalyje, nutrauktų savo veiklą.
   4 straipsnis
   Šis sprendimas taikomas nuo 2016 m. sausio 1 d. iki 2016 m. birželio 30 d.
   5 straipsnis
   Šis sprendimas skirtas valstybėms narėms.
   
      Priimta Briuselyje 2016 m. vasario 4 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 139, 2004 4 30, p. 1.
   
      (2)  OL L 139, 2004 4 30, p. 55.
   
      (3)  http://ec.europa.eu/food/food/biosafety/establishments/establishments-transition-croatia_en.pdf
   
      PRIEDAS
      Mėsos perdirbimo įmonių sąrašas
      
                  Nr.
               
               
                  Veterinarinis Nr.
               
               
                  Įmonės pavadinimas
               
               
                  Gatvė arba kaimas, miestas ar regionas
               
            
                  1.
               
               
                  HR 14
               
               
                  IMES – MESNA INDUSTRIJA d.o.o.
               
               
                  
                              Ulica Katarine Zrinske 9,
                           
                        
                              Samobor,
                           
                        
                              Zagrebačka
                           
                        
            
                  2.
               
               
                  HR 405
               
               
                  KARLO – TOMISLAV, obrt proizvodnju i preradu mesa, trgovinu i ugostiteljstvo
               
               
                  
                              Bistrec 16, Lug Samoborski,
                           
                        
                              Bregana,
                           
                        
                              Zagrebačka
                           
                        
            
                  3.
               
               
                  HR 811
               
               
                  VUGRINEC d.o.o.
               
               
                  
                              A. Mihanovića 44, Kraj Gornji,
                           
                        
                              Dubravica,
                           
                        
                              Zagrebačka
                           
                        
            
                  4.
               
               
                  HR 895
               
               
                  JADRI TRADE d.o.o.
               
               
                  
                              Švica 152,
                           
                        
                              Otočac,
                           
                        
                              Ličko – senjska
                           
                        
            
                  5.
               
               
                  HR 1466
               
               
                  KULINA NOVA SELA d.o.o.
               
               
                  Nova Sela b.b.,
                  Nova Sela,
                  Dubrovačko – neretvanska
               
            
                  6.
               
               
                  HR 1526
               
               
                  BERMES d.o.o.
               
               
                  
                              Zagorska 14,
                           
                        
                              Donja Pušća,
                           
                        
                              Zagrebačka
                           
                        
            
         
      Pieno perdirbimo įmonių sąrašas
      
                  Nr.
               
               
                  Veterinarinis Nr.
               
               
                  Įmonės pavadinimas
               
               
                  Gatvė arba kaimas, miestas ar regionas
               
            
                  1.
               
               
                  HR 1444
               
               
                  LE – Milk d.o.o.
               
               
                  Ravenski Lemeš b.b., Raven,
                  Križevci,
                  Koprivničko – križevačka